Анатоль Забалоцкі

**Анатоль Забалоцкі** (; , Сыда, Краснаярскі край — ) — беларускі кінаапэратар-пастаноўшчык, фотамастак, пісьменьнік, грамадзкі дзеяч. Заслужаны дзеяч мастацтваў РСФСР (1976).

## Жыцьцяпіс
Нарадзіўся ў сялянскай сям’і ў вёсцы Сыда Краснатуранскага раёну Краснаярскага краю. Ягой дзед Канстанцін Забалоцкі быў з Барысава, у сталыпінскую рэформу перасяліўся ў Сібір.

Сярэднюю школу скончыў у Абакане (Рэспубліка Хакасія) у 1953 годзе. У верасьні 1954 году пачаў вучыцца на апэратарскім факультэце Усесаюзнага дзяржаўнага інстытуту кінэматаграфіі.

Пасьля заканчэньня УДІКа (1959), з 1 кастрычніка 1960 году працаваў кінаапэратарам на «Беларусьфільме», дзе, па ўласным прызнаньні, «з галавой сышоў у працу на студыі, да 1969 года нават не выкарыстоўваючы належных водпускаў». Пасьля працаваў на кінастудыях «Талінфільм», імя М. Горкага, «Масфільм». Удзельнічаў у стварэньні 15 мастацкіх і 8 дакумэнтальных фільмаў. Сярод іх «Альпійская баляда», «Праз могілкі», «Печкі-лавачкі», «Каліна чырвоная», «Слова для абароны», «Цалуюцца зоры», «Абрыў» і іншыя. Выступіў таксама як актор у фільмах «Слова для абароны», «Печкі-лавачкі», як сцэнарыст і рэжысэр дакумэнтальнага фільму «Слова маці» (1979).

З 1977 году займаўся мастацкай фатаграфіяй. Пасьля 1983 году адышоў ад кінэматаграфічнай дзейнасьці, удзельнічаў толькі эпізадычна.
Выйшла 26 выданьняў з фатаздымкамі Забалоцкага — кнігі, альбомы, календары. У іх ліку два выданьні кнігі В. Бялова «Лад», кніга В. Салаухіна «Лісты з Рускага музэю», юбілейнае выданьне «„Слова пра паход Ігаравы“ — 800 гадоў» пад рэдакцыяй акадэміка Дзьмітрыя Ліхачова.

Жыў у Маскве. Сябра Маскоўскай гарадзкой арганізацыі Саюзу пісьменьнікаў Расеі, чалец рэдкалегіі народнага часопісу «Роман-газета». У 2022 годзе ў Беларусі пра яго быў зьняты фільм «У кадры і за кадрам», прэм’ера якога адбылася на «Беларусь 3» у сьнежні 2022.

## Творчасьць

### Фільмы
* 1962 — Зорка на спражцы;
* 1962 — Маленькія летуценьнікі (кінаальманах);
* 1963 — Апошні хлеб (сумесна з Юрыям Марухіным);
* 1964 — Цераз могілкі;
* 1965 — Альпійская баляда;
* 1967 — Хрыстос прызямліўся ў Гародні;
* 1969 — Вар’яцтва;
* 1972 — Печкі-лавачкі;
* 1973 — Каліна чырвоная;
* 1976 — Слова для абароны;
* 1978 — Цалуюцца зоры;
* 1983 — Абрыў;
* 1984 — Нам не дадзена прадбачыць (сумесна з В. Межакавым);
* 1986 — Скакаў казак праз даліну (сумесна з В. Межакавым);
* 1990: Усё наперадзе (СССР-Францыя).

### Кнігі і публікацыі
* Шукшин в жизни и на экране: записки кинооператора  / Анатолий Дмитриевич Заболоцкий; Послесл.: А.Заболоцкий. — М. : [б. и.], 1999. — 48 с. — (Роман-газета , ISSN 01316044 ; 10(1352)). — 20700 экз.
* Тяжесть креста. Шукшин в кадре и за кадром: (сумесна з Бяловым). М.: «Советский писатель», 2002.
* «Но не любить тебя, не помнить, я научиться не могу» / Хакасія, 7 жніўня 1999 года.

## Званьні і ўзнагароды
* Заслужаны дзеяч мастацтваў БССР (1967).
* Заслужаны дзеяч мастацтваў РСФСР (1976).
* Заслужаны дзеяч мастацтваў Рэспублікі Хакасія (1998).
* Прэмія Ленінскага камсамолу (1979) — за фільм «Слова для абароны» (1976).
* Міжнародная прэмія Андрэя Першазванага «За Веру і Вернасьць» (2005).

## Крыніцы

Катэгорыя:Асобы „Беларусьфільму“
Катэгорыя:Савецкія кінаапэратары
Катэгорыя:Беларускія кінаапэратары
Катэгорыя:Расейскія кінаапэратары
Катэгорыя:Беларускія фатографы
Катэгорыя:Расейскія фатографы